དེ་བཞིན་སིང་གྷ་པུར་དགའ་ལྡན་ཤར་རྩེ་འགྲོ་ཕན་གླིང་ཆོས་ཚོགས་དང་།ཨ་རི་ཐུབ་བསྟན་དར་རྒྱས་གླིང་དང་མཱ་ལེ་ཤཱའི་གྲྭ་ཚང་གི་ཆོས་ཚོགས་རྣམས་སུའང་༸རྒྱལ་བའི་འཁྲུངས་སྐར་དུས་ཆེན་སྲུང་བརྩི་གཟབ་རྒྱས་ཞུས་པར།དེར་ཡོད་ཆོས་ཚོགས་ཀྱི་སློབ་མ་དང་ས་གནས་མི་མང་མང་པོར་༸རྒྱལ་བའི་མཛད་རྣམ་དང་བོད་ཀྱི་ཆོས་དང་རིག་གཞུང་ལ་གོ་རྟོགས་དང་དེ་ལ་བརྟེན་ནས་སོ་སོའི་མི་ཚེར་འགྱུར་བ་གསར་པ་ཞིག་འབྱུང་ངེས་པས་འབྲེལ་ཡོད་ཚང་མར་ཐུགས་རྗེ་ཆེ་ཞུ་རྒྱུ་ཡིན།མཐའ་དོན་༸གོང་ས་སྐྱབས་མགོན་༸རྒྱལ་དབང་ཡིད་བཞིན་ནོར་བུ་མཆོག་སྐུ་ཚེ་༸ཞབས་པད་ཡུན་དུ་བརྟན་ཞིང་།ཀུན་ཁྱབ་རླབས་ཆེན་གྱི་མཛད་འཕྲིན་མཐའ་དག་འགྲུབ་པའི་སྨོན་འདུན་བཅས།དགའ་ལྡན་ཤར་རྩེ་གྲྭ་ཚང་ནས་༢༠༡༨སྤྱི་ཟླ་༧ཚེས་༧ལ།།